**לכל המורים המגישים לבגרות!**

*ראשית ישר כוח על עבודתכם לאורך כל השנה!*

כעת עם הגעתנו לישורת האחרונה מספר תזכורות ורענון כללים :

1. את הציונים השנתיים יש להגיש למזכירה על דף שמות הכיתה (אצל המזכירה יש דפים מוכנים).
2. הוסיפו את שמכם והמקצוע אותו אתם מלמדים בראש הדף.
3. חדש: יש לרשום ארבעה ציונים:
* ציון ממוצע של ציוני הבחינות במהלך כל השנה (יש לתת משקל של 40%)
* ציון ממוצע של המתכונות (יש לתת משקל של 50%)
* ציון תלמידאות (פירוט בהמשך) (יש לתת משקל של 10%)
* הציון השנתי.

4. את הדף הנ"ל יש להגיש יומיים לפני בחינת הבגרות.

5. לפי החוק יש להודיע לבנות על ציון המגן מינימום 48 שעות לפני הבחינה, זכותן של הבנות לערער על הציון השנתי שניתן להן.

6. חובה לתת ציון שנתי גם לבת הנבחנת בע"פ.

7. הנכם מוזמנים להתייעץ עם רכזי המקצוע/רכזת פדגוגית בנוגע לציונים השנתיים.

חישוב ציון התלמידאות לפי חוזר מנכ"ל

ציון התלמידאות מורכב מנוכחות והשקעה.

מרכיב הנוכחות מחושב ביחס למספר השעות השבועיות הנלמדות בכל מקצוע – "יחידת למידה שבועית".

1. תלמיד שלא נעדר כלל ותלמיד שנעדר עד "יחידת למידה שבועית אחת", ללא הצדקה, ציונם בהתנהגות אפס.
2. תלמיד שנעדר מעל "יחידת למידה שבועית אחת" ועד "שתי יחידות למידה שבועיות" – ציונו - 5 כלומר מציונו האקדמאי תופחתנה חמש נקודות.
3. על כל צבירה של "יחידת למידה שבועית" נוספת תופחתנה 2.5 נקודות.

נהלים חשובים לפני בגרות:

חשוב לקבוע עם הבנות **חצי שעה לפני התחלת בחינת הבגרות בכיתתן**, לבדוק נוכחות, ציוד, תלבושת, (הבנות אמורות לבוא לבושות בצורה הולמת ואם לא, לדאוג שיחליפו בגדים). זה הזמן לאתר בנות נעדרות או בעיות אחרות שעלולות לצוץ ואפשר לפתור אותן מוקדם ולא כשמאוחר מדי.

בתודה מראש על שיתוף הפעולה

רחל כרמון

רכזת פדגוגית